Boisea trivittata

Boisea trivittata (Anglice boxelder bug, box elder bug) est Americana hemipterorum species familiae Rhopalidarum, quae praecipue in arboribus generum Aceris et Fraxini invenitur. Adulti sunt circa 12½ mm longi, coloratione atrobrunneo vel nigro, cum venis aurantiacis rubrisve in alis et signa similia in abdomine. Nymphae et cimices immaturi coloratione sunt miniati.

Haec insecta mollioribus plantarum partibus vescuntur: foliis, floribus, et ramunculis novis. Nisi eorum numerus inusitate sit magnus, detrimentum plantarum est leve; annis autem quando numerus magnopere increbescit, possunt utilibus nocere arboribus.

Autumno, adulti fiunt pestes domesticae. Hiberna petentes, aedificia per rimis intrant, ubi quieti in muris intus et pone lateris tegmen manent dum caelum sit frigidum.  Hieme exacta, hiberna relinquunt ut coniungantur. Ova pariunt in Aceribus et Fraxinis. Vere exeunte, greges quinquaginta ad ducentorum plurimorumve cimicum possunt congregari in parietibus, ferme in loco aprico.

Boisea trivittata nonnumquam in Civitatibus Foederatis appellatur cimex aceris et Anglice garage beetle. Locutio quoque vulgata cimex foetidus, saepissime Pentatomidis adhibetur.

Qui ad civitates meridionales migrant hanc speciem et unum plurimosve cimicum plantarum odore carentis generis Jaderae saepe confundunt.

Pinacotheca

Nexus externi
 De specie,  cirrusimage.com
 De specie, ext.colostate.edu
 MF2580 "Boxelder and Red-Shouldered Bugs: Home and Horticultural Pests," apud situm oznet.ksu.edu
 SP341-H "Boxelder Bugs and Red-Shouldered Bugs," apud situm utextension.utk.edu

Categoria:Cimices foetidi
Categoria:Hemiptera Americae Septentrionalis
Categoria:Insecta pestifera
Categoria:Pollinatores
Categoria:Rhopalidae
Categoria:Taxa Say
Categoria:Taxa 1825